หักค่าใช้จ่ายการคำนวนภาษีเงินได้บุคคลธรรมดา
ต่อจากสัปดาห์ที่แล้วเกี่ยวกับการหักค่าใช้จ่ายในการคำนวณภาษีเงินได้บุคคลธรรมดา สำหรับเงินได้พึงประเมินตามมาตรา 40 (5)(8) แห่งประมวลรัษฎากร สรุปได้ดังนี้
8 ก.พ. 2556

ต่อจากสัปดาห์ที่แล้วเกี่ยวกับการหักค่าใช้จ่ายในการคำนวณภาษีเงินได้บุคคลธรรมดา สำหรับเงินได้พึงประเมินตามมาตรา 40 (5)(8) แห่งประมวลรัษฎากร สรุปได้ดังนี้
5.เงินได้พึงประเมินตามมาตรา 40 (5) แห่งประมวลรัษฎากร ได้แก่ การให้เช่าทรัพย์สิน สามารถเลือกหักค่าใช้จ่ายเหมา หรือหักค่าใช้จ่ายจริง กรณีหักค่าใช้จ่ายเหมา
บ้าน โรงเรือน สิ่งปลูกสร้างอย่างอื่น หรือแพ อัตราร้อยละ 30
ที่ดินที่ใช้ในการเกษตรกรรม อัตราร้อยละ 20
ที่ดินที่มิได้ใช้ในการเกษตรกรรม อัตราร้อยละ 15
ยานพาหนะ อัตราร้อยละ 30
ทรัพย์สินอื่น อัตราร้อยละ 10
6.เงินได้พึงประเมินตามมาตรา 40 (6) แห่งประมวลรัษฎากร ได้แก่ การประกอบวิชาชีพอิสระ สามารถเลือกหักค่าใช้จ่ายเหมาหรือหักค่าใช้จ่ายจริง กรณีหักค่าใช้จ่ายเหมา
การประกอบโรคศิลปะ อัตราร้อยละ 60
การประกอบวิชาชีพกฎหมาย วิศวกรรม สถาปัตยกรรม การบัญชี ประณีตศิลปกรรม อัตราร้อยละ 30
7.เงินได้พึงประเมินตามมาตรา 40 (7) แห่งประมวลรัษฎากร ได้แก่ การรับเหมาที่ผู้รับเหมาต้องลงทุนจัดหาสัมภาระ สามารถเลือกหักค่าใช้จ่ายเหมาหรือหักค่าใช้จ่ายจริง กรณีหักค่าใช้จ่ายเหมา อัตราร้อยละ 70
8.เงินได้พึงประเมินตามมาตรา 40 (8) แห่งประมวลรัษฎากร ได้แก่ เงินได้ฯ นอกเหนือจากเงินได้พึงประเมินตามมาตรา 40 (1)(7) แห่งประมวลรัษฎากร สามารถเลือกหักค่าใช้จ่ายเหมาหรือหักค่าใช้จ่ายจริง แต่มีเงินได้ฯ บางรายการที่ต้องหักค่าใช้จ่ายจริงเท่านั้น
ทั้งนี้ พระราชกฤษฎีกา ออกตามความในประมวลรัษฎากร ฉบับที่ 11 กำหนดเงินได้พึงประเมินตามมาตรา 40 (8) แห่งประมวลรัษฎากร จำนวน 43 รายการ สามารถเลือกหักค่าใช้จ่ายเหมา อัตราร้อยละ 4085 หรือเลือกหักค่าใช้จ่ายจริงได้
สำหรับเงินได้ฯ นอกเหนือจาก 43 รายการที่ระบุไว้ในพระราชกฤษฎีกา ออกตามความในประมวลรัษฎากร ฉบับที่ 11 ต้องหักค่าใช้จ่ายจริงวิธีเดียวเท่านั้น เช่น การขายอสังหาริมทรัพย์ที่มุ่งค้าหากำไร เป็นต้น
การหักค่าใช้จ่ายเหมามีข้อดี กรณีที่หลักฐานค่าใช้จ่ายต่างๆ ไม่สามารถหามาประกอบการหักค่าใช้จ่ายได้ การหักค่าใช้จ่ายเหมาจึงเป็นที่นิยมใช้มาก กว่าการหักค่าใช้จ่ายจริง แต่ถ้ามีหลักฐานค่าใช้จ่ายจริงและเป็นไปตามเงื่อนไข มาตรา 65 ทวิ และมาตรา 65 ตรี แห่งประมวลรัษฎากร และมีจำนวนค่าใช้จ่ายสูง กว่าการหักค่าใช้จ่ายเหมา ก็ควรเลือกหักค่าใช้จ่ายจริง ซึ่งจะมีผลทำให้เสียภาษีน้อยกว่าหักค่าใช้จ่ายเหมา
การเลือกหักค่าใช้จ่ายวิธีใดจะเป็นประโยชน์สูงสุดกับผู้มีเงินได้ฯ ขึ้นอยู่กับประเภทเงินได้พึงประเมินและอัตราการหักค่าใช้จ่ายหรือค่าใช้จ่ายจริง ผู้มีเงินได้ฯ ควรพิจารณาวิธีใดเหมาะสมกับตนเอง ครั้งต่อๆ ไปเป็นเรื่องเกี่ยวกับการลดหย่อนและยกเว้นภาษีในการคำนวณภาษีเงินได้บุคคลธรรมดา สวัสดีครับ